open-index/open-wikipedia-markdown huggingface dataset:
Repulse Records

**Repulse Records** oli espanjalainen levy-yhtiö, joka toimi vuosina 1993–2002. Yhtiön perusti death metal -yhtye Avulsedin laulaja Dave Rotten. Yhtiöllä oli myös vuonna 1995 perustettu alamerkki **Qabalah Productions**.

Vuonna 2002 levy-yhtiö lopetti toimintansa taloudellisten ongelmien vuoksi, ja Rotten yhtiökumppaneineen perusti vanhan yrityksen tilalle Xtreem Musicin.

## Valikoitu yhtyeluettelo
* Adramelech
* Avulsed
* Centinex
* Deeds of Flesh
* Demilich
* Deranged
* Disgorge
* Immolation
* Incantation
* Rotten Sound
* Vader

## Lähteet
Kauppapaikka Herman

**Kauppapaikka Herman** on vuonna 2012 valmistunut kauppakeskus Kuopion Leväsen kaupunginosassa. Kauppakeskuksen osoite on Leväsentie 2. Kotiin, sisustamiseen ja vapaa-aikaan keskittynyt kauppapaikka sijaitsee nelisen kilometriä Kuopion keskustasta etelään. Kauppapaikan on rakentanut Lemminkäinen.  Kauppakeskuksen suurin kauppias on K-Rauta Naumanen.

Osa mukaan tulleista yrittäjistä pettyi, koska kauppapaikan vetovoima ei ollut aivan alkuodotusten mukaista.

Kauppakeskuksessa Savon ammattiopiston väistötiloissa tapahtui 1. lokakuuta 2019 väkivallanteko, jossa yksi henkilö kuoli ja kymmenen loukkaantui.

## Liikkeet

### 1. kerros
* Kahvila Malmberg
* Kalla Secondhand
* Kirpparilla.fi
* Kontti-kierrätystavaratalo
* K-Rauta
* KP Hius ja kauneuskeskus
* Lounaskahvila Pippuri
* Topi-Keittiöt
* Rexel
* Rusta
* Stadium Outlet

### 2. kerros
* Alias Studiot
* Arctic Connect Oy
* DNA
* Mainostoimisto Dynastia Oy
* Hammasväline Oy
* IF
* Leo Technologies Oy
* Savon Controlteam Oy
* Savon Tilitoimisto

## Lähteet

## Aiheesta muualla

* Kauppapaikka Herman
L/A Nagu 2

**L/A Nagu 2** on lautta-alus L/A ''Prostvik 1:n'' ohella toinen Nauvon ja Korppoon välillä liikennöivistä lautta-aluksista. *Nagu 2* on kahdesta lautta-aluksesta pienempi. Lauttavälin pituus on 792 metriä ja se on osa Saariston Rengastietä.

## Tekniset tiedot
*Kannen ajoradan hyödyllinen pituus 40,4 m
*Kannen ajoradan hyödyllinen leveys 5,6 m
*Kannen sivukorkeus 4,9 m
*Hyötykuorma 120 t
*Kuivapaino 280	t
*Aluksessa on Aquamaster Rauman (nyk. Rolls-Royce Oy Ab) valmistamat US 400 tyyppiset ruoripotkurilaitteet. Asennusvuosi 1968.
*Alikulkukorkeus 4,5 m
Lähde:

## Lähteet
Joseph Oyanga

**Joseph Oyanga** (28. helmikuuta 1936 – 21. heinäkuuta 2018) oli ugandalainen roomalaiskatolinen piispa. Hänet vihittiin papiksi 15. toukokuuta 1963 ja nimitettiin Liran hiippakunnan johtoon 4. heinäkuuta 1989. Piispaksi vihkiminen seurasi 1. lokakuuta. Pääkonsekraattorina toimi Emmanuel Kiwanuka Nsubuga, jota avustivat James Odongo ja Erasmus Desiderius Wandera. Oyanga erosi tehtävistään 2. joulukuuta 2003.

## Lähteet
Erasmus Desiderius Wandera

**Erasmus Desiderius Wandera** (16. huhtikuuta 1930 Dabani – 8. joulukuuta 2022 Mbale) oli ugandalainen roomalaiskatolinen piispa. Hänet vihittiin papiksi 27. joulukuuta 1956 ja nimitettiin Sorotin hiippakunnan johtoon 29. marraskuuta 1980. Piispaksi konsekroinnin suoritti 29. maaliskuuta 1981 Emmanuel Kiwanuka Nsubuga, jota avustivat James Odongo ja Henri Lemaître. Wandera jäi eläkkeelle 27. kesäkuuta 2007.

Wandera kuoli 92-vuotiaana joulukuussa 2022.

## Lähteet
Shotgun Club

**Shotgun Club** on suomalainen  yhtye. 
Stupido Records julkaisi vuonna 2011 englanninkielisen esikoisalbumin *Love Under the Gun* (Twincd118), toinen albumi *Autiomaa* (Twincd133) julkaistiin vuonna 2012.

## Lähteet
Ala

**Ala**, **ALA** voi tarkoittaa seuraavia

* pinta-ala, geometrinen käsite
* ALA, Ahvenanmaan maakunnan lyhenne
* ALA, alfalinoleenihapon lyhenne
* alaniini, aminohappo 
* ALA, American Library Association, joka jakaa mm. Newbery- ja Caldecott-lastenkirjallisuuspalkintoja
* Arkkitehtitoimisto ALA, suomalainen arkkitehtitoimisto
* ala, antiikin Rooman armeijan yksikkö
Emmanuel Obbo

**Emmanuel Obbo** AJ (s. 7. lokakuuta 1952) on ugandalainen roomalaiskatolinen piispa. Hän sai pappisvihkimyksensä 13. joulukuuta 1986, ja hänet nimitettiin Sorotin hiippakunnan johtoon 27. kesäkuuta 2007. Piispaksi vihkiminen seurasi 6. lokakuuta. Pääkonsekraattorina toimi Erasmus Desiderius Wandera, jota avustivat Denis Kiwanuka Lote ja James Odongo.

## Lähteet
Giuseppe Franzelli

**Giuseppe Franzelli** (s. 9. huhtikuuta 1942 Roccafranca) on italialainen roomalaiskatolinen piispa. Hän liittyi Comboni-lähetyssaarnaajiin 9. syyskuuta 1963 ja sai pappisvihkimyksensä 11. maaliskuuta 1967. Hänet nimitettiin Liran hiippakunnan johtoon Ugandaan 1. huhtikuuta 2005. Piispaksi vihkiminen seurasi 9. heinäkuuta. Pääkonsekraattorina toimi John Baptist Odama, jota avustivat Paul Lokiru Kalanda ja Joseph Oyanga.

## Lähteet
RusHydro

**RusHydro** eli **RusGidro** (, aiemmin *Hydro-OGK*) on Venäjän suurin ja maailman toiseksi suurin vesivoimayhtiö. Vuoden 2012 elokuussa tämän Venäjällä kymmeniä vesivoimaloita hallitsevan energiakonsernin asennettu voimalakapasiteetti oli 35,2 gigawattia. Kapasiteettinsa puolesta yhtiö oli Venäjän toiseksi suurin sähköntuottaja vuonna 2011 (edellään vain Gazprom). Yhtiön vuoden 2011 sähköntuotanto oli 77 052 gigawattituntia. Tämä energiamäärä vastaa noin 90 prosenttia koko Suomen vuotuisesta sähköntuotannosta. 

Yhtiön pääkonttori on Moskovassa. RosHydron osakkeet noteerataan muun muassa Lontoon pörssissä (LSE) ja Venäjän arvopaperipörssissä (MCX).

## Esimerkkejä RosHydron vesivoimaloista
* Saratovin vesivoimalaitos, Volga
* Sajano-Šušenskajan voimalaitos, Jenisei
* Volgan vesivoimalaitos, Volga

## Lähteet
Rapinkulta

**Rapinkulta** on rap-artisti Huge L:n 8. elokuuta 2012 julkaistu albumi. Albumi on Huge L:n mukaan jatkoa viime kesällä 2011 julkaistulle *[[Yo yo]]* -albumille. Albumin kappaleista "Joo joo" ja "Suomalainen mies" on julkaistu musiikkivideot.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Rumba: 

## Lähteet
BDI

**BDI** voi tarkoittaa seuraavia:
* Baltic Dry Index, merirahtiliikenteen hintojen indeksi
* BDI-kysely, Beckin depressiokysely
*
BHS

**BHS** voi tarkoittaa seuraavia asioita:
*Bahama, lyhenne BHS, valtio
*Bahamasair, ICAO-koodi BHS, lentoyhtiö
**[[Biblia Hebraica Stuttgartensia]]*
*British Home Stores, brittiläinen tavarataloketju
*British Horse Society, brittiläinen järjestö
Torikeskus (Valkeakoski)

**Torikeskus** on 9&nbsp;500 neliömetrin kokoinen kauppakeskus Valkeakosken torin laidassa, aivan ydinkeskustan tuntumassa. Kauppakeskus avattiin 15. marraskuuta 2012. Kauppakeskuksen ankkuriyrityksenä toimii K-Citymarket. Muita kauppakeskuksen toimijoita ovat muun muassa posti, Valkeakosken kaupunginkirjasto, Subway, Kotipizza ja CM Hiustalo. Torikeskus on kolmas kauppakeskus Valkeakoskella.

## Liikkeet
*Hakafood
*CM-Hiustalo
*Hyvän Mielen Apteekki
*K-Citymarket
*Kotipizza
*Posti
*Subway
*Valkeakosken kaupunginkirjasto

## Aiheesta muualla
*Kauppakeskuksen kotisivut
Kinabalu

**Kinabalu** on 4&nbsp;095&nbsp;metriä korkea vuori Malesiaan kuuluvassa osassa Borneoa. Se ympäröivine alueineen kuuluu Kinabalun kansallispuistoon saaren luoteisosassa. Vuori kuuluu Banjaran Crocker -vuoristoon ja on Malesian korkein huippu. Kinabalun prominenssi on maailman 20. suurin.

Kesäkuussa 2015 tapahtuneessa 6,0 magnitudin maanjäristyksessä Kinabalulla menehtyi 18 vuorikiipeilijää. 

## Lähteet

## Aiheesta muualla

* Climbing Mt. Kinabalu in sabah, Malaysia  
* Mount Kinabalu National Park
Hiuspanta

**Hiuspanta** on hiuksissa käytettävä koriste, jota voidaan käyttää joko yksinomaan kaunistautumisen vuoksi tai myös pitämään hiukset poissa kasvoilta. Hiuspantoja on erilaisia, esimerkiksi kova muovipanta tai pehmeä kangaspanta. Myös urheilussa käytetään hikipantoja ja kuminauhamaisia ohuita pantoja.

## Aiheesta muualla
Taloudellisia, sosiaalisia ja sivistyksellisiä oikeuksia koskeva kansainvälinen yleissopimus

**Taloudellisia, sosiaalisia ja sivistyksellisiä oikeuksia koskeva kansainvälinen yleissopimus** (lyh. ICESCR) on kansainvälinen sopimus, jonka Yhdistyneiden kansakuntien yleiskokous hyväksyi 16. joulukuuta 1966 ja joka tuli voimaan 3. tammikuuta 1976. Se sitouttaa sopimusosapuolet edistämään ihmisten taloudellisia, sosiaalisia ja kulttuurisia oikeuksia, kuten työntekijän oikeudet, oikeus terveyteen, oikeus koulutukseen ja oikeus riittävään elintasoon. Sopimuksen on ratifioinut 166 maata minkä lisäksi neljä maata (Yhdysvallat, Komorit, Kuuba ja Palau), on allekirjoittanut sopimuksen, mutta ei ole ratifioinut sitä. Yhdessä Yhdistyneiden kansakuntien luomien ihmisoikeuksien yleismaailmallisen julistuksen ja kansalais- ja poliittisia oikeuksia koskevan yleissopimuksen kanssa ICESCR:n katsotaan muodostavan kansainvälisen ihmisoikeuksien normiston.

## Lähteet

## Aiheesta muualla
* Sopimuksen suomenkielinen teksti Finlexissä
Granskningsnämnden för radio och TV

**Granskningsnämnden för radio och TV** **(GRN)** oli Ruotsin valtion tarkastuslautakunta, joka jälkikäteen tarkasti jo esitetyt radio- ja televisio-ohjelmat. Viranomainen perustettiin 1. heinäkuuta 1994, ja se korvasi aiempien viranomaisten Radionämndenin ja Närradionämndenin tarkastusosastot. 

Lautakunnan toiminta siirtyi Lehdistö-, radio- ja tv-viranomaiselle.

## Lähteet
Mediaviranomainen

**Mediaviranomainen** () on vuonna 2024 perustettu Ruotsin kulttuuriministeriön alainen hallintoviranomainen, joka valvoo ilmaisunvapauden ja muiden lakien noudattamista Ruotsin mediassa.

Mediaviranomainen syntyi vuoden 2024 alussa, kun Lehdistö-, radio- ja tv-viranomainen () sekä Valtion medianeuvosto () yhdistyivät uudeksi virastoksi ja ottivat uudeksi nimekseen Mediaviranomainen.

Lehdistö-, radio- ja tv-viranomainen oli perustettu 1. elokuuta 2010 nimellä Radio- ja tv-viranomainen (*Myndigheten för radio och tv)* ja se korvasi viranomaiset Radio- och TV-verket ja Granskningsnämnden för radio och TV. Päätös virastouudistuksesta tehtiin 17. kesäkuuta 2010.

## Lähteet
Torikeskus

**Torikeskus** voi tarkoittaa seuraavia:

* Torikeskus, kauppakeskus Jyväskylässä
* Torikeskus, kauppakeskus Sastamalassa
* Torikeskus, kauppakeskus Seinäjoella
* Torikeskus, kauppakeskus Valkeakoskella.
Pere Riba

**Pere Riba** (s. 7. huhtikuuta 1988 Barcelona) on espanjalainen tennispelaaja. Parhaimmillaan hän on ollut ATP-listan sijalla 65 toukokuussa 2011.

Grand Slam -turnauksissa Riba on päässyt parhaimmillaan toiselle kierrokselle Australian avoimissa 2011 ja 2012 sekä Ranskan avoimissa 2010 ja 2011.

## Lähteet

## Aiheesta muualla

* Pere Riba profiili ATP:n kotisivuilla
* Pere Riba profiili ITF:n kotisivuilla
Kateissa

**Kateissa** () on vuonna 1982 ensi-iltansa saanut yhdysvaltalainen poliittinen draama ja trilleri, jonka ohjasi Costa-Gavras. Elokuva kertoo idealistisen amerikkalaistoimittajan Charles Hormanin katoamisesta ja kuolemasta Chilessä Augusto Pinochetin vallankaappauksen yhteydessä. 

## Juoni
Chilen Santiagossa asuva nuori vasemmistomielinen amerikkalaismies katoaa sotilasvallankaappauksessa syyskuussa 1973. Hänen ''christian science'' -aatteeseen uskova liikemiesisänsä (Lemmon) matkustaa etsimään poikaansa Santiagoon, jossa saa avukseen miniänsä (Spacek). Heidän välillään on poliittista skismaa, joka ei helpota yhteistyötä. He kääntyvät Yhdysvaltain sikäläisen suurlähetystön puoleen, mutta vaikuttaa että diplomaatit salailevat tapausta eikä asia juuri etene. Konservatiivinen isä alkaa menettää uskoaan instituutioihin ja kyynistyy. Elokuvan teemaksi nousee kysymys, millä hinnalla amerikkalaista elämäntapaa pidetään yllä.

## Näyttelijät

## Vastaanotto
Elokuvan käsikirjoitus voitti Oscarin, minkä lisäksi se oli ehdolla parhaaksi elokuvaksi. Myös Lemmon ja Spacek olivat Oscar-ehdokkaina rooleistaan. Elokuva sai myös viisi Golden Globe -ehdokkuutta ja kuusi Bafta-palkintoehdokkuutta, joista se voitti Baftan leikkauksesta. Elokuvan pääosan näytellyt Jack Lemmon sai Cannesin elokuvajuhlien palkinnon, ja myös itse elokuva palkittiin Kultaisella palmulla Cannesissa. Yhdysvaltalainen National Board of Review of Motion Pictures nosti sen vuoden 1982 kymmenen parhaan englanninkielisen elokuvan joukkoon.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet

## Kirjallisuutta
* 
* 

## Aiheesta muualla
*
Kynsiviila

**Kynsiviila** on väline kynsien viilaamista varten. 

Kynsiviiloja valmistetaan muun muassa metallista, hiomapaperilla päällystetystä kartongista tai lasista. Kynsiviila voi myös sisältyä kynsileikkuriin, joka koostuu neljästä osasta: terät, leikkuuvipu, kynsiviila ja kiinniketappi. Leikkuuvivun ja terätangon välissä on yleensä kynsiviila, joka pyörii 360 astetta terätangossa olevassa nivelessä.

## Katso myös
* Kynsileikkuri
* Kynsisakset
Billerud

**Billerud AB** on ruotsalainen pakkauspaperin valmistaja. Yhtiö perustettiin vuonna 2001, kun Stora Enso ja AssiDomän yhdistivät Skärblackan, Karlsborgin ja Gruvönin paperitehtaansa. Yhtiön osake on pörssilistattu.

## BillerudKorsnäs Suomessa
BillerudKorsnäsillä on Pietarsaaressa pakkauspaperikone, jonka se osti UPM:ltä vuonna 2012. Kauppaan kuului myös pakkauspaperikone PK7 Valkeakosken Tervasaaressa, mutta sen toiminta lopetettiin syksyllä 2016.  

## Lähteet
Kitan piiri

**Kitan piiri** () on paikallishallintoalue Kayesin alueella Malissa. Sen pinta-ala on 11&nbsp;060 neliökilometriä. Asukkaita on 434&nbsp;400 henkeä (vuonna 2009).

Kitan piiri rajoittuu lännessä Kayesin alueen Kéniéban ja Bafoulabén sekä pohjoisessa Diéman piireihin, idässä Koulikoron alueen Kolokanin ja Katin piireihin ja etelässä Guineaan. Seutu kuuluu Sahelin ja Sudanin siirtymäalueeseen. Piirin rajoilla virtaavat Senegalin alkujoet Bafing, Bakoye ja Baoulé.

Piiriin kuuluvat Kitan ja Kourouninkoton kaupungit sekä 31 maalaiskuntaa: Badia, Bendougouba, Benkadi Founia, Boudofo, Bougaribaya, Didenko, Djidian, Djougoun, Gadougou I, Gadougou II, Guémoukouraba, Kassaro, Kita Nord, Kita Ouest, Kobri, Kokofata, Kotouba, Koulou, Madina, Makano, Namala Guimba, Niantanso, Saboula, Sébékoro, Séféto Nord, Séféto Ouest, Senko, Sirakoro, Souransan Tomoto, Tambaga ja Toukoto. Hallinnollinen keskus on Kita. Kyliä ja kaupunginosia on yhteensä 325.

Etelässä ja lännessä piiriä asuttavat fulbet, keskiosassa malinket ja pohjoisessa soninket sekä bambarat.

Kitan kautta kulkee Dakarin–Nigerin rautatie. Seudun tärkeimmät elinkeinot ovat maanviljely, karjanhoito, kalastus, kaupankäynti ja käsityöammatit. Kitassa on myös elintarvike- ja tekstiiliteollisuutta.

## Lähteet
Bafoulabén piiri

**Bafoulabén piiri** () on paikallishallintoalue Kayesin alueella Malissa. Sen pinta-ala on 20&nbsp;220 neliökilometriä. Asukkaita on 233&nbsp;900 henkeä (vuonna 2009).

Bafoulabén piiri rajoittuu pohjoisessa Yélimanén ja Nioron, koillisessa Diéman, idässä Kitan, etelässä Kéniéban ja lännessä Kayesin piireihin. Seutu kuuluu Sahelin ja Sudanin siirtymäalueeseen. Bafoulabéssa yhtyvistä Bakoyesta ja Bafingista saa alkunsa Senegaljoki.

Piiriin kuuluu 13 maalaiskuntaa: Bafoulabé, Bamafélé, Diakon, Diallan, Diokéli, Gounfan, Kontéla, Koundian, Mahina, Niambia, Oualia, Sidibéla ja Tomora. Hallinnollinen keskus on Bafoulabé. Kyliä on yhteensä 272. 

Eteläosassa asuu malinkeja, keskiosassa khasonkoja ja bambaroita ja varsinkin pohjoisessa soninkeja ja diawandoja. Vallitseva uskonto on islam. Lisäksi on perinteisen uskonnon harjoittajia ja kristittyjä.

Seudun elinkeinoja ovat maanviljely, karjanhoito, kalastus, kullanhuuhdonta ja keräily. Tärkeimmät viljelykasvit ovat hirssi, durra, riisi ja fonio. Myyntiin kasvatetaan maapähkinää ja puuvillaa. Kotieläimiä ovat naudat, lampaat, vuohet ja siipikarja sekä vähäisemmässä määrin aasit ja hevoset. Käsityöammattien ja kaupankäynnin merkitys on vähäinen. Manantalissa Bafingjoen varrella on vesivoimala.

## Lähteet
Mežduretšenski

**Mežduretšenski** () on kaupunkityyppinen taajama Venäjän Hantien ja mansien autonomisen piirikunnan lounaisosassa, Obin sivujoki Irtyšin läntisen sivuhaaran Kondan etelärannalla. Taajama sijaitsee linnuntietä noin 233 kilometriä piirikunnan pääkaupunki Hanty-Mansijskista lounaaseen.

Taajama sijaitsee historiallisesti obinugrilaisten mansien asuinalueella Konda-joen äärellä. Sittemmin neuvostoaikana taajamaan rakennettiin Konda-joen satama, etelästä saapuvan radan pääteasema (Ustje-Aha, Устье-Аха) ja Tjumeniin johtavan öljyn siirtoputken pumppausasema. Vuoden 1995 alkupuolesta lähtien tämä nykyään 11&nbsp;058 (2010) asukkaan kaupunkityyppinen taajama on toiminut nyt 34&nbsp;494 asukkaan Kondan piirin hallintokeskuksena. 

## Lähteet
Nioron piiri

**Nioron piiri** () on paikallishallintoalue Kayesin alueella Malissa. Sen pinta-ala on 12&nbsp;440 neliökilometriä. Asukkaita on 230&nbsp;500 henkeä (vuonna 2009).

Nioron piiri rajoittuu pohjoisessa Mauritaniaan, idässä Koulikoron alueen Naran piiriin sekä etelässä Kayesin alueen Diéman, lounaassa Bafoulabén ja luoteessa Yélimanén piireihin. Seutu kuuluu Sahelin vyöhykkeeseen.

Piiri käsittää Nioron, Troungoumbén ja Yourin kaupungit sekä 13 maalaiskuntaa: Baniéré Koré, Diabigué, Diarra, Diaye Coura, Gadiaba Kadiel, Gavinané, Gogui, Guétéma, Koréra Koré, Nioro Tougouné Rangabé, Sandaré, Simbi ja Yéréré. Hallinnollinen keskus on Nioro. Kyliä ja kaupunginosia on yhteensä 201. Asukkaat ovat soninkeja, fulbeja, maureja, kagoroja ja bambaroita.

Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, lehmänpapu, hirssi ja maapähkinä. Kotieläimiä ovat naudat, lampaat, vuohet, aasit ja siipikarja sekä vähäisemmässä määrin hevoset ja kamelit. Lisäksi harjoitetaan käsityöammatteja ja kaupankäyntiä. Trongoumbéssä pidetään alueen tärkeimmät karjamarkkinat.

## Lähteet
Airinė Palšytė

**Airinė Palšytė** (s. 13. heinäkuuta 1992 Vilna) on liettualainen yleisurheilija, joka kilpailee korkeushypyssä.

Palšytė hyppäsi 174 cm alle 20-vuotiaiden MM-kilpailuissa 2008 eikä selviytynyt finaaliin. Alle 18-vuotiaiden MM-kilpailuissa 2009 hän sijoittui neljänneksi hypättyään 182 cm. Sisäratojen MM-kilpailuissa 2010 Palšytė ei selviytynyt finaaliin. Hän saavutti hopeaa alle 20-vuotiaiden MM-kilpailuissa 2010 tuloksella 189 cm. Barcelonan EM-kilpailuissa 2010 ja Sisäratojen EM-kilpailuissa 2011 hän jäi karsintaan. Hän sai hopeaa  alle 20-vuotiaiden EM-kilpailuissa 2011 tuloksella 191 cm. Hän sijoittui myös universiadeissa toiseksi. Sisäratojen MM-kilpailuissa 2012 hän hyppäsi 192 cm ja karsiutui finaalista. Yleisurheilun EM-kilpailuissa 2012 Palšytė sijoittui yhdeksänneksi tuloksella 189 cm. Lontoon olympialaisissa 2012 Palšytė sijoittui 11:nneksi tuloksella 189 cm.

Palšytė sai hopeaa Tampereen alle 23-vuotiaiden EM-kilpailuissa 2013 tuloksella 192 cm. Saman vuoden Moskovan MM-kilpailuissa hän oli kahdestoista hypättyään 189 cm. Sopotin MM-hallikilpailuissa 2014 hän karsiutui loppukilpailusta. Saman vuoden Zürichin EM-kilpailuissa hän sijoittui 13:nneksi. Prahan EM-hallikilpailuissa 2015 hän sijoittui neljänneksi tuloksella 194 cm. Vuoden 2015 universiadeissa hän voitti kultaa ja Pekingin MM-kilpailuissa hän karsiutui loppukilpailusta.

Palšytė sijoittui Portlandin sisäratojen MM-kilpailuissa 2016 neljänneksi tuloksella 196. Saman vuoden Amsterdamin EM-kilpailuissa hän saavutti hopeaa niin ikään tuloksella 196. Rio de Janeiron olympialaisissa 2016 hän oli kolmastoista tuloksella 188. Sisäratojen EM-kilpailuissa 2017 Belgradissa hän voitti kilpailun ennätyksellään 201. Lontoon MM-kilpailuissa hän sijoittui seitsemänneksi tuloksella 192. Hän saavutti Taipein universiadeissa 2017 pronssia tuloksella 191. Berliinin EM-kilpailuissa 2018 hän sijoittui neljänneksi. Hän saavutti pronssia Glasgow'n EM-hallikilpailuissa 2019 tuloksella 197. Hän karsiutui loppukilpailusta saman vuoden Dohan MM-kilpailuissa, samoin vuonna 2021 järjestetyissä Tokion olympialaisissa. 

Palšytėn ennätys korkeushypyssä on ulkoradoilla 198&nbsp;cm ja sisäradoilla 201&nbsp;cm. Molemmat tulokset ovat Liettuan ennätyksiä.

## Lähteet
Naulakalat

**Naulakalat** (Triacanthidae) on jäykkäleukakaloihin kuuluva heimo. Heimon lajeja tavataan trooppisista vesistä indopasifiselta merialueelta.

## Lajit ja anatomia
Varhaisimmat naulakalojen heimoon kuuluvien lajien fossiilit on ajoitettu oligoseenikaudelle. Nykyään heimossa elää 7 lajia, jotka jaetaan 4 sukuun. Naulakalat ovat pienehköjä ja kasvavat noin 6&ndash;28 cm pitkiksi. Ruumis on korkea, litteähkö ja hieman vinoneliön muotoinen. Selkäeviä on kaksi ja etumaisessa selkäevässä on 6 piikkiä, vatsaevät ovat jäykät ja ohuet ja pyrstöevä on voimakkaasti haarautunut. Suu on pieni ja suussa on 10 pientä kartiomaista hammasta. Naulakalat kykenevät jäykistämään selkäevänsä ja vatsaevänsä, kun ne tuntevat olonsa uhatuksi. Heimon lajien nahka on paksu ja suomut pienikokoiset. Ne ovat tyypillisesti väriltään hopeanharmaita ja ruumiissa voi olla tummempia laikkuja. 

## Levinneisyys ja elintavat
Naulakalalajeja tavataan lämpimistä vesistä indopasifisen merialueen länsiosista. Ne elävät lähellä rannikkoa muta- tai hiekkapohjan tuntumassa. Naulakalojen ravintoa ovat pienet selkärangattomat eläimet, jotka ne imevät torvimaisella suullaan. Naulakaloja saadaan sivusaaliina kalastettaessa arvokkaampia lajeja ja niitä käytetään eräillä alueilla ruokakaloina. Ne eivät ole kuitenkaan kovin hyvänmakuisia ja usein niitä pidetään roskakaloina.

## Lähteet
Videopelivuosi 1977

Tämä artikkeli käsittelee vuoden 1977 videopelijulkaisuja ja videopelimaailman merkittäviä tapahtumia.

## Huomattavat julkaisut

### Kolikkopelit
*Exidy julkaisee *[[Circus (videopeli)|Circus]]* -kolikkopelin.
*Gremlin Industries julkaisee *[[Depthcharge]]* -kolikkopelin.
*Atari julkaisee Catch -kolilkopelin.

### Pelikonsolit

*Atari kehittää Game Brain (model C-700) -pelikonsolin, jonka pelien virtapiirit ovat kaseteilla. Game Brainia ei laitettu kaupalliseen jakeluun. 

*Coleco julkaisee uusia malleja Coleco Telstarista (Telstar Alpha, Telstar Colormatic, Telstar Regent, Telstar Ranger, Telstar Galaxy ja Telstar Combat). Monet näistä malleista poikkeavat vain vähän alkuperäisestä Telstarista.

*Nintendo julkaisee Color TV Game 6:n, jossa on kuusi erilaista *Light Tennis* -peliä (jotka ovat *[[Pong]]*-klooneja). Laitteisto tuotettiin yhteistyössä Mitsubishin kanssa.

*Tammikuussa RCA Corporation julkaisee Studio II -videopelikonsolin.

*Lokakuussa Atari julkaisee Video Computer Systemin (myöhemmin nimellä Atari 2600).

*Bally julkaisee Bally Home Library Computer -videopelikonsolin postitse tilattavana. Tuotannon viivästyessä ensimmäiset laitteet postitetaan vasta seuraavana vuonna.

### Tietokoneet
* *Vuoden 1977 kolmikko* Apple II, Commodore PET ja TRS-80 julkaistiin.

## Lähteet
Arrogant-luokka (risteilijä)

**Arrogant-luokka** oli Britannian kuninkaallisen laivaston neljän 1890-luvulla valmistetun panssarikansiristeilijän muodostama alusluokka.

## Alukset

## Lähteet

*
*
*

### Viitteet
NFL:n varaustilaisuus 2013

**NFL:n vuoden 2013 varaustilaisuus** oli amerikkalaisen jalkapallon ammattilaisliiga NFL:n järjestyksessä 78. varaustilaisuus. Se järjestettiin 25.–27. huhtikuuta 2013 Manhattanilla New Yorkissa sijaitsevassa Radio City Music Hallissa.

Tilaisuuden ykkösvarausta hallussaan piti edellisen kauden runkosarjassa huonoimmin menestynyt joukkue Kansas City Chiefs.

## Ensimmäinen kierros
Joe Mauer

**Joseph Patrick "Joe" Mauer** (s. 19. huhtikuuta 1983, St. Paul, Minnesota) on yhdysvaltalainen baseballpelaaja, joka pelaa tällä hetkellä MLB-liigan Minnesota Twinsissa. Hänen pelipaikkansa on sieppari. Mauer valittiin kaudella 2009 American Leaguen vuoden arvokkaimmaksi pelaajaksi.

Mauer oli  ensimmäinen varaus vuonna 2001.

## Lähteet

## Aiheesta muualla
Joseph Kyeong Kap-ryong

**Joseph Kyeong Kap-ryong** (; 11. maaliskuuta 1930 – 16. joulukuuta 2020) oli eteläkorealainen roomalaiskatolinen piispa. Hänet vihittiin papiksi Seoulin arkkihiippakuntaan 21. joulukuuta 1962 ja nimitettiin sen vihkipiispaksi sekä Buffadan titulaaripiispaksi 3. helmikuuta 1977. Piispaksi vihkiminen seurasi 25. maaliskuuta. Pääkonsekraattorina toimi Stephen Kim Sou-hwan, jota avustivat Paul Marie Kinam Ro ja Peter Hoang Min Syeng.

Kyeong Kap-ryong sai 2. heinäkuuta 1984 nimityksen Daejeonin piispaksi, jona hän toimi, kunnes erosi tehtävistään 1. huhtikuuta 2005.

## Lähteet
Benjamin J. Almoneda

**Benjamin J. Almoneda** (11. huhtikuuta 1930 Naga – 6. tammikuuta 2023 Manila) oli filippiiniläinen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin Daetin hiippakunnan vihkipiispaksi sekä Thimidan titulaaripiispaksi 19. joulukuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.

Almoneda sai 7. kesäkuuta 1991 nimityksen Daetin piispaksi, jona hän toimi, kunnes jäi eläkkeelle 4. huhtikuuta 2007.

## Lähteet
Kossuth Lajos térin metroasema

**Kossuth Lajos tér** on Budapestin metron linjan 2 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1972.

Asema sijaitsee Kossuth Lajosin aukiolla Unkarin parlamenttitalon lähistöllä Tonavan rannan tuntumassa.

## Lähteet

## Aiheesta muualla
Ramaa: The Saviour

**Ramaa: The Saviour** (suomeksi ”Ramaa: Pelastaja”) on vuonna 2010 ensi-iltansa saanut intialainen elokuva, jonka on ohjannut Haadi Abrar ja tuottanut Paul London. Pääosissa nähdään Sahil Khan ja Tanushree Dutta. Tärkeässä roolissa on myös intialainen showpainija Dalip Singh. Antagonistia esittää Taleb Ibrahim.

*Ramaa: The Saviour* oli yksi ensimmäisistä hindinkielisistä videopeliaiheisista elokuvista.

## Juoni
Kaverukset Komal (Ananya Shukla), Kunal (Koustov Ghosh), Sameer (Nikhil Nandwani), Riddhi (Ishita Panchal), Rohan (Koustov Ghosh) ja Sanjh (Zankhi Pabari) voittavat tanssikilpailuun, jonka palkintona on uusi videopeli *The Last Battle* (suomeksi ”Viimeinen taistelu”). Peli imaisee heidät sisäänsä ja he löytävät itsensä autiolta saarelta. Saarella on monia vaaroja, mutta onneksi heidät tulee pelastamaan mies nimeltä Ramaa (Sahil Khan). Hän ryhtyy auttamaan kaveruksia pääsemään pois saarelta, mutta he kohtaavat ongelmia, kun Kaali (Taleb Ibrahim) sieppaa Kunalin aikomuksenaan hallita maailmaa. Tätä varten hänen tarvitsee saada haltuunsa mielen, ruumiin ja sielun voimakivet. Lapsien auttamisen lisäksi Ramaan onkin myös pelastettava maailma Kaalin kynsistä.

## Rooleissa

## Lähteet

## Aiheesta muualla
*
Júnior Fernandes

**Antenor Júnior Fernándes da Silva Vitoria** (s. 10. huhtikuuta 1988 Tocopilla), yleensä vain **Júnior Fernandes**, on chileläinen jalkapalloilija, joka on viimeksi edustanut alkuvuonna 2021 turkkilaisseura İstanbul Başakşehiria. Hän on aiemmin pelannut kotimaansa lisäksi myös Saksassa, Kroatiassa ja Yhdistyneissä arabiemiraateissa. Hän on pelipaikaltaan hyökkääjä.

Júnior Fernandes pelasi Bayer Leverkusenin joukkueessa Saksan Bundesliigassa kuusi ottelua kaudella 2012–2013. Kesällä 2013 hän siirtyi kroatialaiseen Dinamo Zagrebiin, aluksi lainalle. Turkissa hän on ennen Başakşehiria edustanut Alanyasporia.

Júnior Fernandes pelasi Chilen maajoukkueessa ensimmäisen kerran joulukuussa 2011. Copa Américassa 2019 hän pelasi kolme ottelua, muun muassa tappiollisessa pronssiottelussa Argentiinaa vastaan. Kesäkuun 2021 loppuun mennessä hän on pelannut 19 maaottelua.

## Lähteet
Astorian metroasema

**Astoria** on vuonna 1970 avattu Budapestin metron linjan 2 asema Pestin puolella Unkarin pääkaupungissa Budapestissa. Asema sijaitsee Astoriana tunnetun aukion alla kaupungin keskustassa.

## Lähteet
Konstantin Vassiljev

**Konstantin Vassiljev** (s. 16. elokuuta 1984 Tallinna) on virolainen jalkapalloilija, joka on kotimaansa lisäksi pelannut Sloveniassa vuosina 2008–2011, Venäjällä vuosina 2011–2014 ja Puolassa vuosina 2014–2019. Hän on pelipaikaltaan hyökkäävä keskikenttäpelaaja.

Vassiljev on pelannut Slovenian jalkapalloliigassa 124 ottelua, joissa hän on tehnyt 16 maalia, Venäjän Valioliigassa 63 ottelua, joissa hän on tehnyt neljä maalia, ja Puolan Ekstraklasassa 115 ottelua, joissa hän on tehnyt 26 maalia. Hän on voittanut Viron liigamestaruuden Levadian joukkueessa vuosina 2004, 2006 ja 2007 sekä Floran joukkueessa vuosina 2019, 2020, 2022 ja 2023. Hän on voittanut Viron cupin Levadian joukkueessa vuosina 2004, 2005 ja 2007 sekä Floran joukkueessa vuonna 2020.

Vassiljev on pelannut Viron maajoukkueessa 156 maaottelua ja tehnyt niissä 26 maalia. Hän on toiminut maajoukkueen kapteenina vuodesta 2018.

## Lähteet

## Aiheesta muualla
Ainārs Vaičulens

**Ainārs Vaičulens** (s. 21. tammikuuta 1983 Aizkrauklē) on latvialainen moukarinheittäjä. Hän on ollut mukana yleisurheilun MM-kisoissa vuonna 2009 ja EM-kisoissa vuonna 2010, mutta on jäänyt molemmilla kerroilla karsintaan. Vaičulensin ennätys on 3. toukokuuta 2009 Jablonecissä heitetty 74,76.

## Lähteet
Atis Vaisjūns

**Atis Vaisjūns** (s. 27. syyskuuta 1982 Riika) on latvialainen yleisurheilun moniottelija. Hän on ollut mukana kymmenottelussa yleisurheilun MM-kisoissa vuonna 2009 (34. tuloksella 7507) ja EM-kisoissa vuonna 2010 (19. tuloksella 7524). Vaisjūnsin ennätys kymmenottelussa, 7760 pistettä, on oteltu 19. heinäkuuta 2009 Rakveressa.

## Lähteet
Herbé Seijas

**Herbé Seijas** (4. maaliskuuta 1930 Montevideo – 3. toukokuuta 1983) oli uruguaylainen roomalaiskatolinen piispa. Hänet vihittiin papiksi 10. lokakuuta 1956 ja nimitettiin San José de Mayon hiippakunnan vihkipiispaksi sekä Tigisi in Mauretanian titulaaripiispaksi 2. heinäkuuta 1975. Piispaksi vihkiminen seurasi 17. elokuuta. Pääkonsekraattorina toimi Carlos Parteli Keller, jota avustivat Antonio Corso ja Andrés María Rubio Garcia.

Seijas sai 15. lokakuuta 1975 nimityksen San José de Mayon piispaksi, jonka virkaan hänet asetettiin 21. joulukuuta. Hän kuoli 53-vuotiaana virassa.

## Lähteet
Victor Hugo Martínez Contreras

**Victor Hugo Martínez Contreras** (29. maaliskuuta 1930 San Felipe – 26. elokuuta 2020 Guatemala) oli guatemalalainen roomalaiskatolinen arkkipiispa. Hänet vihki papiksi Celestino Miguel Fernández Pérez 8. joulukuuta 1956, ja hänet nimitettiin Huehuetenangon hiippakunnan vihkipiispaksi sekä Naissuksen titulaaripiispaksi 30. marraskuuta 1970. Piispaksi konsekroinnin suoritti 10. tammikuuta 1971 Girolamo Prigione, jota avustivat Hugo Mark Gerbermann ja José Ramiro Pellecer Samayoa.

20. syyskuuta 1975 Martínez Contreras sai nimityksen Huehuetenangon ja 4. huhtikuuta 1987 Quetzaltenangon piispaksi. 13. helmikuuta 1996 hänet nimitettiin hiippakunnan nimenvaihdoksen ja arkkihiippakunnaksi korottamisen jälkeen Los Altos Quetzaltenango-Totonicapánin arkkipiispaksi. Hän jäi eläkkeelle 19. huhtikuuta 2007.

## Lähteet
Salitis

**Salitis** tai **Salatis** oli tutkijoiden mukaan ensimmäinen hyksofaarao ja muinaisen Egyptin 15. dynastian perustaja. Hänen arvioidaan perustaneen Ala-Egyptiin rinnakkaisen hyksojen dynastian ja alkaneen hallita vuonna 1648 eaa. tai vuonna 1674 eaa. Hänen hallitusajastaan on vain vähän tietoa.

Manethon mukaan Salitis oli hyksojen dynastian perustaja ja valloitti Egyptin faarao Tutimaioksen aikana. Salitis hallitsi 19 vuotta, asui Memfiksessä ja rakennutti Avariksen linnoituskaupungin Niilin suiston koillisosaan. On oletettu, että Salitis valloitti koko Egyptin, mutta hänen todellinen valtansa ei todennäköisesti ulottunut Keski-Egyptin eteläpuolelle, kun taas muuta Egyptiä hallitsivat hänen vasallinsa. Salitisin sinetit kulkeutuivat todennäköisesti kaupan kautta etelämpänä sijaitsevaan Nubiaan.

Hyksot olivat seemiläistä sukua ja heidän on arveltu hyökänneen Egyptiin Siinain niemimaalta ja asettuneen Niilin suistoalueelle. Jotkut tutkijat ovat sitä mieltä, että hyksot eivät olleet hyökkääjiä, vaan osa paikallisista seemiläisistä otti määräysvallan Ala-Egyptissä kun 13. dynastian valta heikkeni.

## Lähteet
Knut Forsberg

**Knut Malte Forsberg** (15. joulukuuta 1829 Tukholma - 23. heinäkuuta 1895 New York) oli ruotsalainen puutarhuri ja maisema-arkkitehti.

## Elämä ja ura
### Euroopassa ja Pohjois-Amerikassa
Knut Forsberg syntyi vuonna 1829 Tukholmassa Kuninkaalliseen hoviseurakuntaan. Hänen isänsä toimi Tukholman kuninkaanlinnassa hovilakeijana. Forsberg kouluttautui puutarha-arkkitehdiksi työskennellen Ruotsin merkittävimpien puutarhureiden palveluksessa. Hän opiskeli myös ulkomailla Ruotsin kuninkaan Oskar I:n rahoittamana, muun muassa Lontoon kuuluisassa Kew Gardensissa sekä kuninkaallisessa puutarhassa Belgian Laekenissa.

Vuonna 1851 Forsberg voitti Pariisin lähistöllä sijaitsevan Bois de Boulognen puiston suunnittelukilpailun, jonka oli järjestänyt tuolloin Ranskan presidenttinä toiminut Napoleon III. 1854 hänet nimitettiin Tukholman kuninkaanlinnan hovipuutarhuriksi. Tunnetuin hänen Ruotsiin suunnittelemistaan puistoista on Tukholman Berzeliin puisto.

Puutarhurin töiden lisäksi Forsbeg toimi kaupunkisuunnittelijana, kirjoitti artikkeleita eri lehtiin, muun muassa Aftonbladetiin. Hän kustansi myös omia lehtiä, joiden ilmestyminen jäi kuitenkin vain muutamaan numeroon. Lisäksi Forsberg oli kiinnostunut politiikasta. Huolimatta läheisistä suhteistaan kuninkaalliseen hoviin, hän oli innokas tasavaltalainen. Holtittomasta rahankäytöstään tunnettu Forsberg solmi 25-vuotiaana avioliiton itseään yli 50 vuotta vanhemman leskirouvan kanssa. Avioliitto takasi hänelle turvatun taloudellisen aseman muutamaksi vuodeksi. Forsbergin puolison kuoltua vuonna 1862 hän ajautui jälleen taloudellisiin vaikeuksiin.

1860- ja 1870-lukujen vaihteessa Forsberg muutti pysyvästi Yhdysvaltoihin. Hän toimi muun muassa Chicagon Lincoln Parkin ja New Yorkin Central Parkin uudistustöiden parissa. Forsberg ei kuitenkaan onnistunut Pohjois-Amerikassa saavuttamaan yhtä arvostettua asemaa kuin Ruotsissa. Paria vuotta ennen kuolemaansa hän työskenteli tavallisena puutarhatyöntekijänä Chicagon maailmannäyttelyssä.

### Suomessa
Suomeen Forsberg on tehnyt useita puistosuunnitelmia, useimmat vuosina 1865-1866, jolloin hän asui jonkin aikaa Turussa. Hän saapui kaupunkiin tehtailija Pehr Cerelius Rettigin kutsumana ja suunnitteli tämän toimeksiannosta Samppalinnanpuiston. Forsbergin laatimien suunnitelmien mukaan oli tarkoitus rakentaa myös Ruissalon Kansanpuisto, mutta Turun kaupunki piti suunnitelmaa liian kalliina eikä sitä toteutettu. Lisäksi hän oli jo vuonna 1862 laatinut Suomen talousseuran palkkaamana suunnitelman Turun Vartiovuorenmäen puistoksi.

Helsinkiin hän laati suunnitelmat Kaisaniemen- ja Tähtitorninvuoren puistojen uudistamiseksi. Forsbergin piirustusten mukaan uudistettiin myös Mustialan maanviljelysopiston sekä Törnävän kartanon puistot.  Porvooseen valmistui Forsbergin suunnittelema moderni englantilaistyylinen Runeberginpuisto vuonna 1867. Porin vanhalle hautausmaalle Forsberg laati kalliin yksityiskohtaisen istutussuunnitelman, joka kustannustensa vuoksi toteutettiin vain osittain.

## Lähteet
*Riksarkivet/Knut M. Forsberg 
*Gaffel Art Park Event/Knut Forsberg 

### Viitteet
Aparna Sen

**Aparna Sen** (o.s. **Dasgupta**; s. 25. lokakuuta 1945 Kalkutta) on intialainen elokuvaohjaaja, elokuvakäsikirjoittaja ja näyttelijä. Hän työskentelee pääasiassa bengalinkielisessä elokuvateollisuudessa ja on voittanut monia palkintoja, mukaan lukien yhdeksän National Film Awards -palkintoa. Hän on näyttelijä Konkona Sen Sharman äiti.

## Valikoitu filmografia
* *[[Teen Kanya]]* (1961)
* *[[Opettaja (vuoden 1969 elokuva)|Opettaja]]* (*The Guru*, 1969)
* *[[Päiviä ja öitä metsässä]]* (*Aranyer Din Ratri*, 1970)
* *[[Keräilijät (elokuva)|Keräilijät]]* (*Hullabaloo Over Georgie and Bonnie's Pictures*, 1978)
* *[[36 Chowringhee Lane]]* (1981)
* *[[Parama (elokuva)|Parama]]* (1985)
* *[[Unishe April]]* (1994)
* *[[Yugant]]* (1995)
* *[[Paromitar Ek Din]]* (2000)
* *[[Mr. and Mrs. Iyer]]* (2002)
* *[[15 Park Avenue]]* (2005)
* *[[Antaheen]]* (2009)
* *[[Iti Mrinalini]]* (2011)
* *[[Chotushkone]]* (2014)

## Lähteet

## Aiheesta muualla

* 
* 
*
Kerttu Horila

**Kerttu Horila** (o.s. *Salmijärvi*, s. 1946 Iisalmi) on suomalainen keraamikko ja kuvataiteilija, jonka tuotantoon kuuluu keraamisia ja pronssiveistoksia, keramiikkareliefejä, maalauksia, piirroksia ja installaatioita. Horila opiskeli Taideteollisen oppilaitoksen keramiikkataiteen osastolla vuosina 1968-1972. Veistoksia hän alkoi valmistaa  pian valmistumisensa jälkeen. Monet niistä ovat tekniikaltaan akryyliväreillä maalattua keramiikkaa.   

Horila asuu ja työskentelee Vanhassa Raumassa. Hänen teoksensa ovat usein luonnollisen kokoisia ihmishahmoisia veistoksia, joista monia on esillä myös julkisissa tiloissa. Tällaisia ovat esimerkiksi kolmea kylpevää naista esittävä *Kolme sulotarta* (1999) Rauman Kanalissa, puiston penkillä istuva *[[Maire (veistos)|Maire]]* (2010) Porin Eetunaukiolla sekä vuosittain paikkaa vaihtava *Espoon Nelli* (2020) Espoossa.  

Toistuva aihe Horilan tuotannossa ovat erilaiset naishahmot. Teokset sisältävät toisinaan myös viittauksia taiteen ja visuaalisen kulttuurin historiaan. Ihmishahmojen lisäksi Horila on valmistanut myös abstrakteja veistoksia. Tällainen on myös kolmesta muotoonleikatusta kivestä valmistettu julkisen tilan teos ''Citius, Altius, Fortius'' (1988). 

Horila on pitänyt 1970-luvun alusta lähtien näyttelyitä sekä Suomessa että ulkomailla. Vuonna 2013 hänellä oli mittava retrospektiivinen näyttely Rauman taidemuseossa. Horilan teoksia on ollut esillä myös muun muassa Norjassa, Saksassa ja Skotlannissa. Vuonna 2007 Horilalle myönnettiin valtion taiteilijaeläke.

## Palkinnot
* Rauman kaupungin kulttuuripalkinto, 2009
* Suomen Kulttuurirahaston Satakunnan rahaston palkinto, 2014
* Satakunnan taidetoimikunnan elämäntyön palkinto, 2018

## Julkisen tilan teoksia
* *Citius, Altius, Fortius,* 1988, Kerttulan urheilukeskus, Raisio
* *Kolme sulotarta*, 1999, Rauman Kanali
* *Maire*, Eetunaukio, 2010, Pori
* *On riemu kun saan tulla sun Herra temppeliis*, Rauman Pyhän Ristin kirkko 
* *Rauma Flikk*, 2014, Rauman taidemuseon edusta

## Kuvia julkisista teoksista

Tiedosto:Maire.JPG|thumb|*Maire*, Rauma.
Tiedosto:Kerttu Horila Maire.jpg|*Maire*, Pori.
Tiedosto:Kerttu Horila Keramiikkareliefi 1981 1.jpg|*Keramiikkareliefi*, 1981, Pori.
Tiedosto:Citius Altius Fortius veistos Raisiossa.jpg|*Citius Altius Fortius*, 1988, Raisio.
Tiedosto:Kerttu Horila Elaman merkki 1991.JPG|*Elämän merkki*, 1991, Rauma.
Tiedosto:Kerttu Horila Timantteja tahdenlentoja perinteita 1993.JPG|*Timantteja, tähdenlentoja, perinteitä*, 1993, Rauma.
Tiedosto:Kerttu Horila Kome Sulotarta 1999.jpg|*Kolme sulotarta*, 1999, Rauma.
Tiedosto:Kerttu Horila ABC 1999.jpg|*ABC*, 1999, Rauma.
Tiedosto:Kerttu Horila Olipa kerran 2003 osa.jpg|*[[Olipa kerran (teossarja)|Olipa kerran]]*, osa, 2003, Oulu.
Tiedosto:Kerttu Horila Rauma Plikk 2014.jpg|*Rauma Flikk*, 2014, Rauma.


## Lähteet

## Aiheesta muualla
* Kerttu Horilan kotisivut 
* Kerttu Horilan haastattelu Keramiikkaradiossa
* Kerttu Horila Kuvataiteilijamatrikkelissa.
* Kerttu Horilan teokset; Rauman julkiset teokset 
* Kerttu Horila Kansallisgallerian kokoelmissa. 
*
Tyler Bray

**Tyler Ian Bray** (s. 27. joulukuuta 1991, Clovis, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Kansas City Chiefsissä, ja ennen ammattilaisuraansa pelasi yliopistojalkapalloa Tennesseen yliopiston joukkueessa.

## Ura

Kaudelle 2011 Tennesseen yliopiston aloittavaksi pelinrakentajaksi noussutta Braytä pidettiin ennen kauden 2012 alkua yhtenä vuoden 2014 NFL:n varaustilaisuuden parhaista pelinrakentajista, jatilaisuuden mahdollisena kärkivarauksena. Bray päätti kuitenkin lähteä ammattilaiskentille jo vuotta aiemmin, ja hän oli varattavissa  vuoden .

Heikosti sujuneen kauden jälkeen yksikään joukkue ei varannut Braytä, mutta Kansas City Chiefs oli tilaisuuden päätyttyä halukas tekemään hänen kanssaan sopimuksen varaamattomana vapaana agenttina. Bray pelasi viisi kautta Chiefsissä, saaden peliaikaa vain yhdessä ottelussa. Kaudeksi 2018 Bray siirtyi Chicago Bearsiin.

## Lähteet
Kuorimaveitsi

**Kuorimaveitsi** on kova- ja ohutkuoristen juuresten, vihannesten ja hedelmien kuorimiseen tarkoitettu veitsi. Sillä voidaan kuoria esimerkiksi perunoita tai omenia.

Kuorimaveitset ovat tavallisesti joko kiinteä- tai liikkuvateräisiä. Kuorimaveisten kärki on usein teroitettu, jotta esimerkiksi perunan silmujen poistaminen onnistuu helposti. Keski-Euroopassa yleinen kuorimaveitsi on niin sanottu Y-mallinen veitsi, jota käytetään erityisesti suurikokoisten ja pitkänomaisten kasvisten kuorimisessa. Lisäksi kuorimaveitsistä on kehitetty sähkökäyttöisiä malleja.

## Lähteet

## Aiheesta muualla
Knut Sonck

**Knut Emil Sonck** (24. joulukuuta 1822 Karijoki – 25. maaliskuuta 1915 Finström) toimi Finströmin kirkkoherrana. Hänen vanhempansa olivat Karijoen saarnaaja Johan Sonck (1780–1842) ja Katarina Elisabet Kölling (1763–1857).

Knut Sonck oli pappina Jomalassa, Perhossa, Kauhajoella, Lapväärtissä ja Teuvalla. Hänet nimettiin Bergön kappalaiseksi 1863, Kälviän kappalaiseksi 1867 ja Ahvenanmaan Finströmin kirkkoherraksi 1876. Sonck siirtyi tähän virkaan 1878 ja sai rovastin arvon 1882.

Knut Sonck avioitui vuonna 1854 Anna Rebekka Nordströmin (1827–1907) kanssa. Arkkitehti, professori Lars Sonck on heidän poikansa. Tyttäristä kolme avioitui pappissukuihin: Idan (s. 17.10.1856) puoliso oli Lemlandin kirkkoherra Gustav Lindberg, Ainan (s. 19.12.1861) Saltvikin kirkkoherra Olof Sjöberg ja Alman (s. 15.10.1863) Finströmin kirkkoherra Viktor Lindell.

## Aiheesta muualla
* Sydaby.eget.net 
* 
* Niemelä, Kalervo: Karijoen seurakunta 1812–2012. 2012
* Ahla, Lempi: Soupas, Ratsutila ja suku. 1935
Käsipallo kesäolympialaisissa 2012 – miesten turnaus

**Miesten käsipalloturnaus kesäolympialaisissa 2012** alkoi 28. heinäkuuta ja finaali pelattiin 12. elokuuta 2012.

Turnaus pelattiin kahdessa kuuden joukkueen lohkossa. Lohkojen neljä parasta selviytyivät pudotuspelikierrokselle. Olympiakultaa voitti Ranska, se voitti loppuottelussa Ruotsin niukasti maalein 22-21. 

## Alkusarja
### Lohko A

Ottelujen alkamisajat paikallisia aikoja (UTC+1)

### Lohko B

Ottelujen alkamisajat paikallisia aikoja (UTC+1)

## Pudotuspelit

Ottelujen alkamisajat paikallisia aikoja (UTC+1)
### Puolivälierät

### Välierät

### Pronssiottelu

### Loppuottelu

## Loppusijoitukset

## Lähteet
Marvin Hamlisch

**Marvin Hamlisch** (2. kesäkuuta 1944 New York – 6. elokuuta 2012 Los Angeles, Yhdysvallat) oli yhdysvaltalainen elokuva- ja musikaalisäveltäjä.

Hamlisch opiskeli newyorkilaisessa Juilliard School of Musicissa. Ensimmäisen hittinsä hän sai 16-vuotiaana kappaleellaan ”Sunshine, Lollipops and Rainbows”. Samoihin aikoihin hän teki kappaleita muun muassa opiskelutoverilleen Liza Minnellille. Hamlisch nousi kuuluisuuteen vuonna 1974, kun hänelle myönnettiin samana iltana kolme Oscar-palkintoa musiikista elokuviin *[[Puhallus]]* ja *[[Parhaat vuotemme]]*. Kolmen Oscar-palkinnon lisäksi Hamlisch voitti urallaan neljä Emmy-palkintoa, kolme Grammya, yhden Golden Globen, yhden Tonyn ja yhden Pulitzer-palkinnon.

Hamlisch piti työtään elokuvamusiikin parissa tärkeimpänään joskin vähiten arvostettuna. Hän teki musiikkia myös televisioon ja Broadwaylle. Hänen tunnetuimpia teoksiaan ovat *[[A Chorus Line]]* vuodelta 1975, kappale ”The Way We Were” ja Scott Joplinin musiikin sovitus elokuvaan *[[Puhallus]]*. Hamlisch toimi Barbra Streisandin kapellimestarina kiertueilla vuonna 1993–1994 ja 2001.

## Lähteet
Womex

**Womex** on kansainvälinen kansanmusiikkitapahtuma, joka pidetään vuosittain lokakuussa vaihdellen eri paikoissa. Tilaisuudessa jaetaan kansanmusiikkipalkintoja, muun muassa Artist Award

## Lähteet

## Aiheesta muualla
* Womexin verkkosivusto
Parinaarihappo

**Parinaarihappo** (eng. *Parinaric acid*) (joko alpha tai beeta) on konjugoitunut monityydyttymätön rasvahappo, jossa on neljä konjugoitunutta kaksoissidosta ja 18 hiiliatomia. Yhdisteen löysivät vuonna 1933 Tsujimoto ja Koyanagi. Yhdistettä on löydetty muun muassa *[[Parinarium laurinum]]*&nbsp;-puun siemenistä, mummonpalsamin (*Impatiens balsamina*) siemenistä ja korallihaarakkaasta (*Clavulina cristata*) sekä *[[Sebastiana brasiliensis]]*&nbsp;-tyräkkikasvin siemenistä. Yhdistettä voidaan myös syntetisoida kemiallisesti alfalinoleenihaposta.

Parinaarihappoa käytetään lipidi–lipidi-vuorovaikutuksen molekyylitutkimuksessa ja veriseerumin ja veriplasman rasvahappojen konsentraation määrityksessä sekä ruoan proteiinien ja oluen hydrofobisuuden ja vaahtoamisen tutkimuksessa. Parinaarihapon on myös havaittu tuhoavan leukemiasoluja.

Alfa-parinaarihapon CAS-numero on 593-38-4 ja beeta-parinaarihapon CAS-numero on 18841-21-9.

## Lähteet

## Aiheesta muualla
*PubChem: Alpha-parinaric acid 
*CaymanChem: cis-Parinaric Acid eli α-Parinaric Acid 
*PubChem: Beta-parinaric acid
Philcoxia minensis

***Philcoxia minensis*** on brasilialainen ratamokasvi. Sen maanalaisissa osissa on pieniä tahmeita lehtiä, joilla kasvi hankkii ravintoa. Nuppineulan pään kokoiset lehdet houkuttelevat mullassa eläviä sukkulamatoja. Kun mato eksyy lehdelle, se juuttuu siihen kiinni ja lehden rauhaset alkavat erittää entsyymipitoista limaa. Lima peittää madon, ja entsyymit hajottavat sen ravinteiksi, jotka kasvi ottaa talteen. Jo ennestään tunnetaan satoja lihansyöjäkasveja, mutta *Philcoxia minensis* on ensimmäinen, jonka tiedetään pyydystävän saaliinsa maan alla.

## Ulkonäkö ja koko
*Philcoxia minensis* kasvaa noin 25 senttimetriseksi, ja sen kukat ovat sinivalkoisia.

## Elinympäristö
Brasilian vähäravinteiset alueet.

## Lähteet
Jiffel Music Group

**Jiffel Music Group** (JMG) on vuonna 2001 alkunsa saanut musiikkiyhtiörypäs, joka tuottaa monipuolisesti musiikkia ja musiikkialan palveluita. Yhtiö aloitti toimintansa nimellä Jiffel Production keskittyen tuottamaan lähinnä gospelmusiikkia. Nykyisin yhtiöryhmä pitää sisällään myös yritykset Jiffel Music Oy ja Jiffel Entertainment Oy. 

Yhtiön liiketoiminnan perustan muodostavat kolme levymerkkiä (Jiffel Records, Noste Records ja Hehku Records) sekä musiikkikustantamo Jiffel Publishing ja musiikki- ja mediatuotantoyhtiö Jiffel Music, joka käyttää toiminnassaan myös nimeä Jiffel Studios. Lisäksi Jiffel tarjoaa nykyään myös musiikkialan koulutuspalveluja ja on perustanut oman musiikkiyhteisön nimeltään Family In Music.

Yhtiöiden perustaja Jukka Hynynen toimi vuosina 2010–2012 myös EMI Music Finland Oy:n kotimaisen tuotannon päällikkönä.Helmikuussa 2011 Jiffelin levymerkkien jakelu siirtyi Sonylta EMI:lle ja kesäkuussa 2012 levymerkkien jakelu siirtyi edelleen Universalille, joka osti EMI:n marraskuussa 2011.

Yhtiön toimitilat ovat Leppävaarassa Espoossa. 

## Jiffel Records

Jiffel Records -levymerkki julkaisee musiikkia, joka edustaa laaja-alaisesti populaarimusiikin kenttää. 

Artistit

* Elias Kaskinen & Päivän Sankarit
* Lovex
* Sami Saari
* Superscar
* Veljenpojat
* Frail
* Daikini
* Pappi
* Nost3 & Protro
* Justimus

Albumit

* Justimus - Wunderboy (2014)
* Nost3 & Protro - Vakava Show (2013)
* Pappi - Syvyys (2013)
* Sami Saari - Vapaa (2009)
* Kraka - Kaunotar ja pelkuri (2009)
* Daikini - Salaisuus (2008)
* Lost Madison - Lost Madison (2008)
* Frail - Pieces of Silence (2006)
* Kraka - Fragile (2005)
* Daikini - LP (2004)

## Noste Records

Noste Records -levymerkki julkaisee musiikkityylillisesti monipuolisesti hengellistä musiikkia.

### Artistit

* Exit
* Tera

### Albumit

* Exit - 3.0 (2017)
* Exit - Kauneutta ja kipua (2015)
* Exit - Päiväntasaaja (2012)
* Exit - 2000–2010 (2011)
* Exit - 1989–1999 (2011)
* Tera - Minulle ei ole paikkaa (2010)
* Exit - Armo tuli kylään (2010)
* Exit - Tienviittoja (2008)
* DadsHello - Sateeni (2008)
* Tera - Uusi veri (2007)
* Exit - Sateen kohinaa (2007)

## Hehku Records

Hehku Records -levymerkki julkaisee lastenmusiikkia.

Artistit

* Piittipoksaajat

## Jiffel Publishing

Jiffel Publishing on musiikkikustantamo, joka toimii osana Jiffel Music Groupia.

## Jiffel Music ja Jiffel Studios

Jiffel Music on musiikki- ja mediatuotantoyhtiö, joka käyttää toiminnassaan myös nimeä Jiffel Studios. Jiffel Studios -studiotilat sijaitsevat Espoossa. Jiffel Studiosin tiloissa ovat tehneet levytyksiä mm. Sunrise Avenue, Poets of the Fall, Samuli Edelmann, Lovex ja IIRIS sekä vuoden 2012 *[[The Voice of Finland]]* -ohjelman levynteko-produktio.

## Lähteet

## Aiheesta muualla

*Jiffel Music Group kotisivut
*Jiffel Studios kotisivut
*http://www.emi.fi/uutiset/1312/02-02-2011.
Jättigunnera

**Jättigunnera** (*Gunnera manicata*) on laji gunneroiden suvussa. Se on Etelä-Amerikassa kasvava monivuotinen ruoho, jolla on jättikokoiset raparperinkaltaiset lehdet. Lajia viljellään koristekasvina. Britteinsaarilla jättigunnera on voimakas puutarhakarkulainen.

## Lähteet
* B. Jonsell & T. Karlsson (toim.) 2010: *Flora Nordica 6*. Tukholma.

### Viitteet

## Aiheesta muualla
* Laji.fi: Jättigunnera (''Gunnera manicata'')
* iNaturalist: Jättigunnera (''Gunnera manicata'')
* UniProt: Taxonomy – ''Gunnera manicata'' 
* United States Department of Agriculture (USDA): ''Gunnera manicata'' 
* Centre for Agriculture and Biosciences International (CABI): ''Gunnera manicata''